Rafael & kie
JY LEES NOU Rafael & kie
Die Renaissance-skilder Rafael het nog altyd my aandag getrek. In die National Gallery in Londen het ek lank by die sogenaamde Garvagh Madonna gestaan en selfs 'n gedig daaroor geskryf.
Dis interessant dat die Renaissance-kunstenaars soveel engele uitgebeeld het. Dit was immers 'n tydperk van "hergeboorte", van 'n herontdekking van die aarde en klassieke, van die verwondering aan skoonheid - skoonheid van die aardse en ewige. Die aardse het hulle met seker hale geskilder. Die ewige ook.